1472.

Godina **1472** (**[[rimski brojevi|MCDLXXII]]**) bila je prijestupna godina koja počinje u srijedu (1. 1. po julijanskom kalendaru).

## Događaji
* 12. 1. - Kralj Matija pozvao plemstvo Križevačke županije da ne plaćaju desetinu zagrebačkom biskupu Osvaldu Tuzu koji je proglašen odmetnikom. 
* 17. 1. - João de Santarém otkrio ostrvo Príncipe.
* 20. 2. - Orkney i Shetland su zvanično priključeni Škotskoj nakon šest stoleća norveške vlasti – dansko-norveški kralj ih je založio kao garanciju za isplatu miraza uz princezu Margaretu, suprugu Jamesa III.
* 25. 2. - Dubrovčani odlučili srušiti Posrednjicu kako bi sprečili sultanovu podozrivost - na tom mjestu će Mađari podići utvrdu Koš (kod Opuzena); Dubrovčani takođe morali srušiti i utvrđenja oko Molunta (Dubrovčani počinju napuštati i koloniju u Drijevi, što dovodi do opadanja mjesta).
* 17. 4. - Ugarski primas Ivan Vitez oslobođen tamnice i vraćen na biskupsku stolicu u Ostrogon, ali njegov protivnik egerski biskup Ivan Beckenslaher dobija tvrđavu tog grada i ostale gradove.
* 1. 5. - Kralj Matija odobrio zaključke ugarskog sabora - bez dozvola staleža neće uvoditi nove poreze, kraljevina Slavonija dobila izvesne povlastice, naizgledno pomirenje sa biskupom Tuzom. 
* 20. 5. - Općina Gradec oslobođena kunovine i vanrednih slavonskih daća, vraćeni joj neki posjedi.
* svibanj-lipanj - Turska provala preko Hrvatske do Maribora i Ptuja, na povratku poharali zemlje nesložnih Frankopana.
* ?kolovoz, početkom - Na sastanku banovca Pavla Tara i mletačkog splitskog kneza došlo do sukoba - Tar pogođen metkom dok je jurio za knezom u Split (inače, dalmatinski banovac Pavao Tar u sukobu oko Klisa sa Žarkom Dragojevićem i njegovim mletačkim zaštitnicima).
* leto - Udružene snage Karamanida i Uzun Hasanovih Ak Kojunlua napadaju osmanske posede u Anadolu, opustošen Tokat.
* 5. 9. - Mahmud-paša Angelović opet veliki vezir, za sledeće proleće se sprema pohod protiv Uzun Hasana. 
* rujan - Ajas-paša provalio u Hrvatsko primorje, Istru i Furlaniju.
* listopad - Dogovor Mlečana, Frankopana, Kurjakovića, Petra Zrinskog i kraljevskog senjskog kapetana o otporu Turcima.
* 12. 11. - Sofija Paleolog, nećaka poslednjeg cara Vizantije, udala se u Moskvi za Ivana III. - element doktrine Trećeg Rima. 
* studeni - Treća provala Turaka u Hrvatsku, do Gorice i Istre.
* decembar - Izaslanik titularnog bosanskog kralja Nikole Iločkog se sastao sa hercegom Vlatkom i Ivanom Crnojevićem (bez efekta).

### Tokom/tijekom godine
* Sultan postavio Matiju Vojsalića za "kralja Bosne" (1472-76). 
* U bitki sa Turcima poginuo Gašpar Korođi, posljednji potomak obitelji. 
* Spaljen Opuzen. 
* Osnovana Monte dei Paschi di Siena, najstarija banka koja još postoji (2012). 
* Osnovano Sveučilište u Ingolstadtu. 
* Leonardo Da Vinci upisan kao majstor u firentinskom cehu slikara (bio Verrocchiov šegrt). 
* *[[De sphaera mundi]]* je prvo odštampano delo o astronomiji (napisao ga Johannes de Sacrobosco oko 1230). 
* približno - Portugalac Fernão do Pó plovi oko ostrva Kamerunske linije u Gvinejskom zalivu; istražuje estuar reke Wouri koja je zbog mnogih rakova nazvana *Rio dos Camarões* - poreklo imena Kamerun. 
* Rui de Sequeira plovi obalom današnje Nigerije, daje naziv Lagosu.

## Rođenja

* 15. 2. - Piero di Lorenzo de' Medici, vladar Firence († 1503)
* 28. 3. - Fra Bartolomeo, italijanski slikar († 1517)
* 5. 4. - Bianca Maria Sforza, žena cara Maximiliana I († 1510)
* 4. 10. - Lucas Cranach Stariji, nemački slikar i graver († 1553)
* Federik Grisogono, hrvatski renesansni liječnik, kozmograf, matematičar i astrolog († 1538)
* Wang Yangming, neokonfučijanski filozof, službenik, general († 1529)
* Heinrich Bebel, nemački pesnik († 1518)

## Smrti

* 30. 3. - Amadeus IX, savojski vojvoda (* 1435)
* 20. 4. - Leon Battista Alberti, renesansni čovek (* 1404)
* 4. 6. - Nezahualcoyotl, centralnoamerički pesnik, graditelj i vladar (* 1402)
* Ivan Česmički, hrvatsko-ugarski pjesnik, diplomat i biskup (* 1434)
* 8. 8. - Ivan Vitez od Sredne, hrv. humanist, ostrogonski nadbiskup i diplomat (* ca. 1405)
* avgust - Gregor Heimburg, nemački humanista i državnik (* ca. 1400)
* 18. 11. - Visarion, titularni patrijarh Konstantinopolja (* 1403)
* Afanasij Nikitin, ruski trgovac i putnik 
* Michelozzo, italijanski slikar i skulptor
* Luca Pitti, firentinski bankar (* 1398)

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore